title: 2017 m. spalio 30 d. Komisijos įgyvendinimo reglamentas (ES) 2017/1974, kuriuo iš dalies keičiamas Tarybos reglamentas (ES) 2016/44 dėl ribojamųjų priemonių atsižvelgiant į padėtį Libijoje

text:
31.10.2017

               LT

               Europos Sąjungos oficialusis leidinys

               L 281/27

         KOMISIJOS ĮGYVENDINIMO REGLAMENTAS (ES) 2017/1974
   2017 m. spalio 30 d.
   kuriuo iš dalies keičiamas Tarybos reglamentas (ES) 2016/44 dėl ribojamųjų priemonių atsižvelgiant į padėtį Libijoje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2015 m. liepos 31 d. Tarybos sprendimą (BUSP) 2015/1333 dėl ribojamųjų priemonių atsižvelgiant į padėtį Libijoje ir kuriuo panaikinamas Sprendimas 2011/137/BUSP (1),
   atsižvelgdama į 2016 m. sausio 18 d. Tarybos reglamentą (ES) 2016/44 dėl ribojamųjų priemonių atsižvelgiant į padėtį Libijoje ir kuriuo panaikinamas Reglamentas (ES) Nr. 204/2011 (2), ypač į jo 20 straipsnio b punktą,
   kadangi:

               (1)

               Reglamento (ES) 2016/44 V priede pateiktas sąrašas laivų, kuriuos nurodė JT Sankcijų komitetas pagal JT Saugumo Tarybos rezoliucijos 2146 (2014) 11 punktą. Tiems laivams taikomi įvairūs draudimai pagal tą reglamentą, įskaitant draudimą krauti, gabenti ar iškrauti žalią naftą iš Libijos ir atvykti į Sąjungos teritorijoje esančius uostus;

               (2)

               2017 m. spalio 20 d. Jungtinių Tautų Saugumo Tarybos komitetas atnaujino ir iš dalies pakeitė laivo „Capricorn“ įrašą laivų, kuriems taikomos ribojamosios priemonės, sąraše. Todėl Reglamento (ES) 2016/44 V priedas turėtų būti atitinkamai iš dalies pakeistas;

               (3)

               siekiant užtikrinti, kad šiame reglamente numatytos priemonės būtų veiksmingos, jis turėtų įsigalioti nedelsiant,

         PRIĖMĖ ŠĮ REGLAMENTĄ:
   1 straipsnis
   Tarybos reglamento (ES) 2016/44 V priedas iš dalies keičiamas, kaip nurodyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. spalio 30 d.

            Komisijos vardu

            Pirmininko pavedimu

            Užsienio politikos priemonių tarnybos vadovė

      (1)  OL L 206, 2015 8 1, p. 34.

      (2)  OL L 12, 2016 1 19, p. 1.

      PRIEDAS
      Tarybos reglamento (ES) 2016/44 V priedas iš dalies keičiamas taip:
      įrašas:

                     „1.

                     Pavadinimas: CAPRICORN
                     Į sąrašą įtrauktas pagal Rezoliucijos 2146 (2014), išplėstos ir su pakeitimais, padarytais Rezoliucijos 2362 (2017) 2 punktu (draudimas pakrauti, vežti ar iškrauti; draudimas atvykti į uostus), 10 punkto a ir b papunkčius. Pagal Rezoliucijos 2146 11 punktą šis įtraukimas į sąrašą galioja nuo 2017 m. liepos 21 d. iki 2017 m. spalio 21 d., nebent Komitetas jo galiojimą nutrauktų anksčiau pagal rezoliucijos 2146 12 punktą. Vėliavos valstybė: Tanzanija.

                        Papildoma informacija

                     IMO: 8900878. 2017 m. liepos 16 d. duomenimis, laivas buvo prie Kipro krantų.“

      pakeičiamas šiuo įrašu:

                     „1.

                     Pavadinimas: CAPRICORN
                     Į sąrašą įtrauktas pagal Rezoliucijos 2146 (2014), išplėstos ir su pakeitimais, padarytais Rezoliucijos 2362 (2017) 2 punktu (draudimas pakrauti, vežti ar iškrauti; draudimas atvykti į uostus), 10 punkto a ir b papunkčius. Pagal Rezoliucijos 2146 11 punktą 2017 m. spalio 20 d. Komitetas atnaujino šį įtraukimą į sąrašą; jis galioja iki 2018 m. sausio 18 d., nebent Komitetas jo galiojimą nutrauktų anksčiau pagal rezoliucijos 2146 12 punktą. Vėliavos valstybė: Tanzanija.

                        Papildoma informacija

                     Įtrauktas į sąrašą 2017 m. liepos 21 d. IMO: 8900878. 2017 m. rugsėjo 21 d. duomenimis, laivas buvo prie Jungtinių Arabų Emyratų krantų.“


title: 2017 m. lapkričio 7 d. Komisijos įgyvendinimo reglamentas (ES) 2017/1997, kuriuo iš dalies keičiami įgyvendinimo reglamentai (ES) 2016/184 ir (ES) 2016/185, kuriais galutinio kompensacinio ir antidempingo muito, nustatyto Kinijos Liaudies Respublikos kilmės arba iš Kinijos Liaudies Respublikos siunčiamiems importuojamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), taikymas išplečiamas importuojamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), siunčiamiems iš Malaizijos ir Taivano ir deklaruojamiems arba nedeklaruojamiems kaip Malaizijos ir Taivano kilmės

text:
8.11.2017

               LT

               Europos Sąjungos oficialusis leidinys

               L 289/1

         KOMISIJOS ĮGYVENDINIMO REGLAMENTAS (ES) 2017/1997
   2017 m. lapkričio 7 d.
   kuriuo iš dalies keičiami įgyvendinimo reglamentai (ES) 2016/184 ir (ES) 2016/185, kuriais galutinio kompensacinio ir antidempingo muito, nustatyto Kinijos Liaudies Respublikos kilmės arba iš Kinijos Liaudies Respublikos siunčiamiems importuojamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), taikymas išplečiamas importuojamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), siunčiamiems iš Malaizijos ir Taivano ir deklaruojamiems arba nedeklaruojamiems kaip Malaizijos ir Taivano kilmės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis antidempingo reglamentas), ypač į jo 11 straipsnio 4 dalį ir 13 straipsnio 4 dalį, ir į 2016 m. birželio 8 d. Europos Parlamento ir Tarybos reglamentą (ES) 2016/1037 dėl apsaugos nuo subsidijuoto importo iš Europos Sąjungos narėmis nesančių valstybių (2) (toliau – pagrindinis antisubsidijų reglamentas), ypač į jo 23 straipsnio 6 dalį ir 24 straipsnio 5 dalį,
   kadangi:
   A.   GALIOJANČIOS PRIEMONĖS

               (1)

               Taryba 2013 m. gruodžio 2 d. nustatė antidempingo (3) ir kompensacines priemones (4), taikomas Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams arba plokštėms iš kristalinio silicio ir tam tikrų rūšių elementams, naudojamiems fotovoltiniuose moduliuose iš kristalinio silicio ir jų pagrindinėms sudėtinėms dalims (t. y. elementams) (toliau – pradinės priemonės).

               (2)

               2016 m. vasario 11 d. Komisija šių priemonių taikymą išplėtė iš Malaizijos ir Taivano siunčiamiems importuojamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), deklaruojamiems arba nedeklaruojamiems kaip Malaizijos ir Taivano kilmės, išskyrus importuojamus produktus, kuriuos pagamino tam tikros konkrečiai nurodytos bendrovės (toliau – išplėstosios priemonės) (5).

               (3)

               2015 m. gruodžio 5 d. Komisija inicijavo pradinių antidempingo (6) ir kompensacinių (7) priemonių galiojimo termino peržiūras ir dalinę tarpinę šių priemonių peržiūrą (8). Vėliau, 2017 m. kovo 1 d. Komisija nustatė antidempingo ir kompensacinius muitus 18 mėnesių laikotarpiui (toliau – pratęstos priemonės) ir nutraukė dalinę tarpinę peržiūrą (9).

               (4)

               2017 m. kovo 3 d. Komisija inicijavo dalinę tarpinę galiojančių priemonių peržiūrą, kurią atliekant nagrinėjama tik pratęstų priemonių forma ir dydis (10). Atlikusi šią peržiūrą, Komisija iš dalies pakeitė pratęstas priemones, o dalinis pakeitimas įsigalioja praėjus 15 dienų po Komisijos įgyvendinimo reglamento (ES) 2017/1570 (11) paskelbimo.

               (5)

               Atitinkamai, šiuo metu galiojančios kompensacinės ir antidempingo priemonės – tai priemonės, nustatytos Komisijos įgyvendinimo reglamentu (ES) 2017/366 ir Komisijos įgyvendinimo reglamentu (ES) 2017/367 su pakeitimais, padarytais Įgyvendinimo reglamentu (ES) 2017/1570.

         B.   PROCEDŪRA

   1.   Inicijavimas

               (6)

               Komisijos įgyvendinimo reglamentu (ES) 2017/242 (toliau – inicijavimo reglamentas) Komisija inicijavo pratęstų priemonių peržiūrą, siekdama nustatyti galimybę atleisti nuo šių priemonių Malaizijos fotovoltinių modulių iš kristalinio silicio ir jų pagrindinių sudėtinių dalių (t. y. elementų) eksportuojantį gamintoją „Jinko Solar Technology SDN.BHD“ (toliau – pareiškėjas arba „Jinko Malaysia“) (12). Peržiūros inicijavimo reglamentu taip pat panaikinti pareiškėjui taikomi antidempingo muitai ir nustatyta privaloma pareiškėjo importuojamo produkto registracija.

               (7)

               Peržiūra buvo pradėta gavus pareiškėjo prašymą, kuriame buvo pateikta pakankamai prima facie įrodymų, pagrindžiančių pareiškėjo teiginį, kad jis yra naujasis eksportuojantis gamintojas ir tenkina kriterijus, pagal kuriuos jis gali būti atleistas nuo priemonių pagal pagrindinio antidempingo reglamento 11 straipsnio 4 dalį ir 13 straipsnio 4 dalį ir pagrindinio antisubsidijų reglamento 23 straipsnio 6 dalį, būtent:

                           —

                           per tiriamąjį laikotarpį, kuriuo remiantis išplėstas priemonių taikymas, t. y. nuo 2014 m. balandžio 1 d. iki 2015 m. kovo 31 d., neeksportavo peržiūrimojo produkto į Sąjungą,

                           —

                           nevengia priemonių ir

                           —

                           turi neatšaukiamų sutartinių įsipareigojimų eksportuoti į Sąjungą didelį jo kiekį.

         2.   Peržiūrimasis produktas

               (8)

               Peržiūrimasis produktas – tai fotovoltiniai moduliai arba plokštės iš kristalinio silicio ir tam tikrų rūšių elementai, naudojami fotovoltiniuose moduliuose arba plokštėse iš kristalinio silicio (elementų storis neviršija 400 mikrometrų), siunčiami iš Malaizijos ir Taivano ir deklaruojami arba nedeklaruojami kaip Malaizijos ir Taivano kilmės, kurių KN kodai šiuo metu yra ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 ir ex 8541 40 90.

               (9)

               Šių rūšių produktai nepatenka į peržiūrimojo produkto apibrėžtį:

                           —

                           iš mažiau kaip šešių elementų sudaryti nešiojami saulės įkrovikliai, kurių paskirtis tiekti elektrą prietaisams arba įkrauti elementus,

                           —

                           fotovoltiniai produktai plona plėvele,

                           —

                           fotovoltiniai produktai iš kristalinio silicio, visam laikui įmontuoti į elektros prietaisus, kurių paskirtis nėra energijos gamyba ir kurie naudoja integruoto (-ų) fotovoltinio (-ių) elemento (-ų) iš kristalinio silicio gaminamą elektrą,

                           —

                           moduliai ar plokštės, kurių išėjimo įtampa neviršija 50 V nuolatinės srovės, o atiduodamoji galia neviršija 50 W, ir kurie skirti tik tiesiogiai naudoti kaip baterijų įkrovikliai tokios pačios įtampos ir galios sistemose.

         3.   Ataskaitinis laikotarpis

               (10)

               Ataskaitinis laikotarpis – nuo 2014 m. balandžio 1 d. iki 2016 m. gruodžio 31 d.

         4.   Tyrimas

               (11)

               Komisija apie peržiūros inicijavimą pranešė „Jinko Solar Technology SDN.BHD“, Sąjungos pramonei, kuriai pirminiame tyrime atstovavo skundo pateikėjas („ES ProSun“), Malaizijos ir Kinijos Liaudies Respublikos atstovams.

               (12)

               Komisija rinko ir tikrino visą informaciją, kuri, jos manymu, buvo reikalinga peržiūrai atlikti. Visų pirma, ji gavo pareiškėjo ir jo susijusios prekybos bendrovės „Jinko Solar Technology Limited (Hong Kong)“ (toliau – „Jinko HK“) klausimyno atsakymus. Pareiškėjo patalpose Malaizijoje buvo surengtas tikrinamasis vizitas. Dėl „Jinko HK“ atliekant tyrimą Komisijai pranešta, kad nors ši bendrovė yra įsikūrusi Honkonge, visi jos pardavimo eksportui dokumentai buvo laikomi jos susijusios bendrovės „Jinko Solar Co., Ltd.“ Kinijos Liaudies Respublikoje (toliau – KLR). Atitinkamai tikrinamasis vizitas dėl pardavimo eksportui buvo taip pat surengtas jos susijusios bendrovės patalpose Šanchajuje, KLR.

         C.   NUSTATYTIEJI FAKTAI

               (13)

               Tyrimo nustatytieji faktai parodė, kad „Jinko Malaysia“ yra tikrasis Malaizijos fotovoltinių modulių iš kristalinio silicio ir elementų gamintojas, įsteigtas 2015 m. sausio mėn. ir modulius ir elementus pradėjęs gaminti tų pačių metų birželio–liepos mėn.

               (14)

               Per tyrimą Komisija nustatė, kad „Jinko Malaysia“ per tiriamąjį laikotarpį, kuriuo remiantis išplėstas priemonių taikymas, t. y. nuo 2014 m. balandžio 1 d. iki 2015 m. kovo 31 d., neeksportavo peržiūrimojo produkto į Sąjungą. Ji taip pat nustatė, kad „Jinko Malaysia“ nepirko peržiūrimojo produkto iš KLR tolesniam perpardavimui arba persiuntimui į Sąjungą. Be to, „Jinko Malaysia“ neeksportavo peržiūrimojo produkto į Sąjungą iki ataskaitinio laikotarpio pabaigos, t. y. 2016 m. gruodžio 31 d.

               (15)

               Tačiau „Jinko Malaysia“ 2016 m. spalio mėn. sudarė sutartį dėl didelio kiekio peržiūrimojo produkto eksporto į Sąjungą. Pagal sutarties sąlygas šio produkto pristatymas yra sustabdytas, kol vyksta dabartinis peržiūros tyrimas.

               (16)

               Komisija atkreipė dėmesį į tai, kad pareiškėjas yra Kinijos peržiūrimojo produkto gamintojui, kuriam šiuo metu taikomos pradinės priemonės su pakeitimais, „Jinko Solar Co., Ltd.“ visiškai priklausanti patronuojamoji įmonė. Kaip nurodyta inicijavimo reglamente, Komisija atidžiai išnagrinėjo šį ryšį ir patikrino, ar „Jinko Malaysia“ buvo įsteigta arba naudojama tam, kad būtų vengiama galiojančių priemonių.

               (17)

               „Jinko Solar Co., Ltd.“ yra didesnės verslo grupės, priklausančios „Jinko Solar Holding Co., Ltd.“, dalis. Ši bendrovė yra įsisteigusi Kaimanų Salose, o jos akcijos kotiruojamos Niujorko biržoje. „Jinko Solar Group“ veikia įvairiose pasaulio šalyse ir turi gamybos įmones keliose šalyse, šiuo metu Kinijoje, Portugalijoje, Pietų Afrikoje ir Malaizijoje. Remiantis 2014 m. direktorių valdybos posėdžio protokolu, grupės verslo strategija pastaraisiais metais yra dar labiau išplėsti užjūrio gamybos įmones ir įsteigti tokias įmones šalyse, turinčiose didelį projektų plėtojimo potencialą. Įgyvendindama šią verslo strategiją, direktorių valdyba tais pačiais metais nusprendė įsteigti gamybos įmonę Malaizijoje.

               (18)

               Be to, Komisija nustatė, kad „Jinko Malaysia“ yra tikrasis peržiūrimojo produkto gamintojas, turintis visus naujausius gamybos įrenginius tiek elementų, tiek modulių gamybai, įskaitant mokslinius tyrimus ir technologinę plėtrą. Ji nevykdė priemonių vengimo veiklos, kaip antai Kinijos Liaudies Respublikos kilmės saulės modulių ir elementų perkrovimo, surinkimo operacijų ar perpardavimo.

               (19)

               Taigi Komisija padarė išvadą, kad „Jinko Malaysia“ nebuvo nei įsteigta, nei naudojama vengiant pradinių priemonių ir kad Kinijos nuosavybė savaime nėra pagrindas atmesti prašymą.

               (20)

               Atsižvelgusi į šias aplinkybes, Komisija nemanė, kad būtina nustatyti specialias stebėsenos sąlygas, jei būtų atleidžiama nuo priemonių. Siekdama užtikrinti tinkamą atleidimo nuo priemonių taikymą, Komisija laikėsi nuomonės, kad tikslinga taikyti specialias priemones, taikytinas visoms bendrovėms, kurios buvo atleistos nuo priemonių. Tokios specialios priemonės – tai reikalavimas valstybių narių muitinėms pateikti galiojančią komercinę sąskaitą faktūrą, atitinkančią reikalavimus, nustatytus Komisijos įgyvendinimo reglamento (ES) 2016/184 1 straipsnio 2 dalyje ir Komisijos įgyvendinimo reglamento (ES) 2016/185 1 straipsnio 2 dalyje. Importuojami produktai, prie kurių nepridedama tokia sąskaita faktūra, apmokestinami atitinkamai išplėstu dempingo ir kompensaciniu muitu.

               (21)

               Atsižvelgusi į 13–19 konstatuojamosiose dalyse aprašytus nustatytuosius faktus, Komisija priėjo prie išvados, kad „Jinko Solar Technology SDN.BHD“ atitinka kriterijus, išdėstytus pagrindinio antidempingo reglamento 11 straipsnio 4 dalyje ir 13 straipsnio 4 dalyje ir pagrindinio antisubsidijų reglamento 23 straipsnio 6 dalyje, ir turėtų būti atleista nuo išplėstųjų priemonių.

               (22)

               Minėti nustatytieji faktai atskleisti pareiškėjui ir kitoms suinteresuotosioms šalims, kuriems suteikta galimybė teikti pastabas. Atsakė tik pareiškėjas, pateikdamas nedidelių techninio pobūdžio pastabų.

         D.   BENDROVIŲ, ATLEISTŲ NUO IŠPLĖSTŲJŲ PRIEMONIŲ, SĄRAŠO PAKEITIMAS

               (23)

               Atsižvelgdama į pirmiau minėtus nustatytuosius faktus, Komisija padarė išvadą, kad bendrovė „Jinko Solar Technology SDN.BHD“ turėtų būti įtraukta į bendrovių, kurios atleistos nuo atitinkamai Įgyvendinimo reglamentu (ES) 2016/184 ir Įgyvendinimo reglamentu (ES) 2016/185 nustatytų kompensacinio muito ir antidempingo muito, sąrašą.

               (24)

               Atitinkamai „Jinko Solar Technology SDN.BHD“ turėtų būti įtraukta į Įgyvendinimo reglamento (ES) 2016/184 ir Įgyvendinimo reglamento (ES) 2016/185 1 straipsnio 1 dalyje atskirai nurodytų bendrovių sąrašą.

               (25)

               Be to, nuo priemonių atleidžiama, jeigu laikomasi reikalavimo, nustatyto Įgyvendinimo reglamento (ES) 2016/184 1 straipsnio 2 dalyje ir Įgyvendinimo reglamento (ES) 2016/185 1 straipsnio 2 dalyje.

               (26)

               Šiame reglamente nustatytos priemonės atitinka pagal Reglamento (ES) 2016/1036 15 straipsnio 1 dalį įsteigto komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) 2016/184 1 straipsnio 1 dalyje pateikta lentelė pakeičiama šia lentele:

               Šalis

               Bendrovė

               Papildomas TARIC kodas

               Malaizija

               AUO – SunPower Sdn. Bhd.
               Flextronics Shah Alam Sdn. Bhd.
               Hanwha Q CELLS Malaysia Sdn. Bhd.
               Panasonic Energy Malaysia Sdn. Bhd.
               TS Solartech Sdn. Bhd.
               Jinko Solar Technology SDN.BHD

               C073
               C074
               C075
               C076
               C077
               C203

               Taivanas

               ANJI Technology Co., Ltd.
               AU Optronics Corporation
               Big Sun Energy Technology Inc.
               EEPV Corp.
               E-TON Solar Tech. Co., Ltd.
               Gintech Energy Corporation
               Gintung Energy Corporation
               Inventec Energy Corporation
               Inventec Solar Energy Corporation
               LOF Solar Corp.
               Ming Hwei Energy Co., Ltd.
               Motech Industries, Inc.
               Neo Solar Power Corporation
               Perfect Source Technology Corp.
               Ritek Corporation
               Sino-American Silicon Products Inc.
               Solartech Energy Corp.
               Sunengine Corporation Ltd.
               Topcell Solar International Co., Ltd.
               TSEC Corporation
               Win Win Precision Technology Co., Ltd.

               C058
               C059
               C078
               C079
               C080
               C081
               C082
               C083
               C084
               C085
               C086
               C087
               C088
               C089
               C090
               C091
               C092
               C093
               C094
               C095
               C096

         2 straipsnis
   Įgyvendinimo reglamento (ES) 2016/185 1 straipsnio 1 dalyje pateikta lentelė pakeičiama šia lentele:

               Šalis

               Bendrovė

               Papildomas TARIC kodas

               Malaizija

               AUO – SunPower Sdn. Bhd.
               Flextronics Shah Alam Sdn. Bhd.
               Hanwha Q CELLS Malaysia Sdn. Bhd.
               Panasonic Energy Malaysia Sdn. Bhd.
               TS Solartech Sdn. Bhd.
               Jinko Solar Technology SDN.BHD

               C073
               C074
               C075
               C076
               C077
               C203

               Taivanas

               ANJI Technology Co., Ltd.
               AU Optronics Corporation
               Big Sun Energy Technology Inc.
               EEPV Corp.
               E-TON Solar Tech. Co., Ltd.
               Gintech Energy Corporation
               Gintung Energy Corporation
               Inventec Energy Corporation
               Inventec Solar Energy Corporation
               LOF Solar Corp.
               Ming Hwei Energy Co., Ltd.
               Motech Industries, Inc.
               Neo Solar Power Corporation
               Perfect Source Technology Corp.
               Ritek Corporation
               Sino-American Silicon Products Inc.
               Solartech Energy Corp.
               Sunengine Corporation Ltd.
               Topcell Solar International Co., Ltd.
               TSEC Corporation
               Win Win Precision Technology Co., Ltd.

               C058
               C059
               C078
               C079
               C080
               C081
               C082
               C083
               C084
               C085
               C086
               C087
               C088
               C089
               C090
               C091
               C092
               C093
               C094
               C095
               C096

         3 straipsnis
   Muitinėms nurodoma nutraukti pagal Įgyvendinimo reglamento (ES) 2017/242 3 straipsnį vykdomą importuojamo produkto registraciją. Antidempingo muitas už registruotą importuojamą produktą nerenkamas.
   4 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. lapkričio 7 d.

            Komisijos vardu

            Pirmininkas

         Jean-Claude JUNCKER

      (1)  OL L 176, 2016 6 30, p. 21.

      (2)  OL L 176, 2016 6 30, p. 55.

      (3)  2013 m. gruodžio 2 d. Tarybos įgyvendinimo reglamentas (ES) Nr. 1238/2013, kuriuo importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomas galutinis antidempingo muitas ir laikinojo muito galutinis surinkimas (OL L 325 2013 12 5, p. 1).

      (4)  2013 m. gruodžio 2 d. Tarybos įgyvendinimo reglamentas (ES) Nr. 1239/2013, kuriuo importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomas galutinis kompensacinis muitas (OL L 325, 2013 12 5, p. 66).

      (5)  2016 m. vasario 11 d. Komisijos įgyvendinimo reglamentas (ES) 2016/184, kuriuo galutinio kompensacinio muito, Tarybos įgyvendinimo reglamentu (ES) Nr. 1239/2013 nustatyto Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), taikymas išplečiamas importuojamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), siunčiamiems iš Malaizijos ir Taivano ir deklaruojamiems arba nedeklaruojamiems kaip Malaizijos ir Taivano kilmės (OL L 37, 2016 2 12, p. 56) ir 2016 m. vasario 11 d. Komisijos įgyvendinimo reglamentas (ES) 2016/185, kuriuo galutinio antidempingo muito, Tarybos reglamentu (ES) Nr. 1239/2013 nustatyto Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), taikymas išplečiamas importuojamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), siunčiamiems iš Malaizijos ir Taivano ir deklaruojamiems arba nedeklaruojamiems kaip Malaizijos ir Taivano kilmės (OL L 37, 2016 2 12, p. 76).

      (6)  Pranešimas apie inicijavimą 2015/C 405/08 (OL C 405, 2015 12 5, p. 8).

      (7)  Pranešimas apie inicijavimą 2015/C 405/09 (OL C 405, 2015 12 5, p. 20).

      (8)  Pranešimas apie inicijavimą 2015/C 405/10 (OL C 405, 2015 12 5, p. 33).

      (9)  2017 m. kovo 1 d. Komisijos įgyvendinimo reglamentas (ES) 2017/366, kuriuo pagal Reglamento (ES) 2016/1037 18 straipsnio 2 dalį atlikus priemonių galiojimo termino peržiūrą importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomi galutiniai kompensaciniai muitai ir nutraukiamas dalinės tarpinės peržiūros tyrimas pagal Reglamento (ES) 2016/1037 19 straipsnio 3 dalį (OL L 56, 2017 3 3, p. 1) ir 2017 m. kovo 1 d. Komisijos įgyvendinimo reglamentas (ES) 2017/367, kuriuo pagal Reglamento (ES) 2016/1036 11 straipsnio 2 dalį atlikus priemonių galiojimo termino peržiūrą importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomas galutinis antidempingo muitas ir nutraukiamas dalinės tarpinės peržiūros tyrimas pagal Europos Parlamento ir Komisijos reglamento (ES) 2016/1036 11 straipsnio 3 dalį (OL L 56, 2017 3 3, p. 131).

      (10)  OL C 67, 2017 3 3, p. 16.

      (11)  2017 m. rugsėjo 15 d. Komisijos įgyvendinimo reglamentas (ES) 2017/1570, kuriuo iš dalies keičiamas Įgyvendinimo reglamentas (ES) 2017/366 ir Įgyvendinimo reglamentas (ES) 2017/367, kuriais importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomi galutiniai kompensaciniai ir antidempingo muitai, ir panaikinamas Įgyvendinimo sprendimas 2013/707/ES, kuriuo patvirtinamas pasiūlyto įsipareigojimo, susijusio su antidempingo ir antisubsidijų tyrimais dėl importuojamų Kinijos Liaudies Respublikos kilmės arba iš Kinijos Liaudies Respublikos siunčiamų fotovoltinių modulių iš kristalinio silicio ir jų pagrindinių sudėtinių dalių (t. y. elementų), priėmimas galutinių priemonių taikymo laikotarpiui (OL L 238, 2017 9 16, p. 22).

      (12)  2017 m. vasario 10 d. Komisijos įgyvendinimo reglamentas (ES) 2017/242, kuriuo inicijuojama Įgyvendinimo reglamentų (ES) 2016/184 ir (ES) 2016/185 (kuriais galutinio kompensacinio ir antidempingo muito, nustatyto importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), taikymas išplečiamas importuojamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), siunčiamiems iš Malaizijos ir Taivano ir deklaruojamiems arba nedeklaruojamiems kaip Malaizijos ir Taivano kilmės) peržiūra siekiant nustatyti, ar vieną Malaizijos eksportuojantį gamintoją galima atleisti nuo šių priemonių, ir kuriuo panaikinamas antidempingo muitas importuojamiems šio eksportuojančio gamintojo produktams bei nustatoma privaloma importuojamų šio eksportuojančio gamintojo produktų registracija (OL L 36, 2017 2 11, p. 47).


title: 2017 m. lapkričio 9 d. Komisijos įgyvendinimo reglamentas (ES) 2017/2011, kuriuo iš dalies keičiamas Reglamentas (EB) Nr. 951/2007, nustatantis tarpvalstybinio bendradarbiavimo programų, finansuojamų pagal Europos Parlamento ir Tarybos reglamentą (EB) Nr. 1638/2006, įgyvendinimo taisykles

text:
10.11.2017

               LT

               Europos Sąjungos oficialusis leidinys

               L 292/55

         KOMISIJOS ĮGYVENDINIMO REGLAMENTAS (ES) 2017/2011
   2017 m. lapkričio 9 d.
   kuriuo iš dalies keičiamas Reglamentas (EB) Nr. 951/2007, nustatantis tarpvalstybinio bendradarbiavimo programų, finansuojamų pagal Europos Parlamento ir Tarybos reglamentą (EB) Nr. 1638/2006, įgyvendinimo taisykles
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. kovo 11 d. Europos Parlamento ir Tarybos reglamentą (ES) Nr. 232/2014, kuriuo sukuriama Europos kaimynystės priemonė (1), ypač į jo 12 straipsnio 1 dalį,
   kadangi:

               (1)

               Komisija priėmė Reglamentą (EB) Nr. 951/2007 (2), nustatantį tarpvalstybinio bendradarbiavimo programų, finansuojamų pagal Europos Parlamento ir Tarybos reglamentą (EB) Nr. 1638/2006 (3);

               (2)

               atsižvelgiant į tai, kad Europos kaimynystės ir partnerystės priemonės tarpvalstybinio bendradarbiavimo programos buvo pradėtos vėliau, Reglamento (ES) Nr. 951/2007 43 straipsnio 2 dalies b punkte nustatytų projektų įgyvendinimo etapas Komisijos įgyvendinimo reglamentu (ES) Nr. 435/2011 (4) buvo pratęstas nuo 2014 m. gruodžio 31 d. iki 2015 m. gruodžio 31 d. Reglamento (ES) Nr. 951/2007 43 straipsnio 1 dalyje, 2 dalies c punkte ir naujojoje 3 dalyje nustatytas užbaigimo etapas ir atitinkamos nuostatos Komisijos įgyvendinimo reglamentu (ES) Nr. 1343/2014 (5) atitinkamai priderinti ir jų taikymas pratęstas iki 2017 m. gruodžio 31 d.;

               (3)

               siekiant suteikti teisinio tikrumo dalyvaujančioms šalims, tikslinga nustatyti konkrečią bendros valdymo institucijos projektų užbaigimo ir atsisakymo išieškoti skolą tvarką ir procedūras, kurios atitiktų vienodo požiūrio, skaidrumo, patikimo finansų valdymo ir proporcingumo principus;

               (4)

               bendra valdymo institucija tam tikrais konkrečiais atvejais, kuriuos Komisija turi nustatyti atitinkamuose nurodymuose, ir laikydamasi patikimo finansų valdymo ir proporcingumo principų, gali atsisakyti vykdyti skolos išieškojimo pavedimą be išankstinio Komisijos patvirtinimo;

               (5)

               Reglamentu (EB) Nr. 951/2007, su pakeitimais, nustatyto galutinio termino – 2017 m. gruodžio 31 d. – nėra galimybės laikytis dėl nuolatinio vėlavimo ir dėl projektų užbaigimo proceso sudėtingumo. Todėl tas terminas turėtų būti pratęstas ne daugiau kaip 36 mėnesiams nuo galutinės ataskaitos pateikimo;

               (6)

               turėtų būti pripažinta, kad dėl teisminių ir kitokio pobūdžio tyrimų ir force majeure Komisija gali būti nepajėgi laikytis bendros veiksmų programos užbaigimo termino;

               (7)

               siekiant sudaryti galimybes skubiai taikyti šiame reglamente nustatytas priemones, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje;

               (8)

               šiame reglamente numatytos priemonės atitinka Reglamentu (ES) Nr. 232/2014 įsteigto komiteto nuomonę;

               (9)

               todėl Reglamentas (EB) Nr. 951/2007 turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 951/2007 iš dalies keičiamas taip:

               1)

               27 straipsnio 5 dalis pakeičiama taip:
               „5.   Bendra valdymo institucija privalo pasistengti, kad per metus nuo išieškojimo pavedimo parengimo jis būtų įvykdytas. Ji pirmiausia įsitikina, kad skola yra tikra, išreikšta grynaisiais pinigais ir kad gautinos sumos terminas jau yra suėjęs. Jei bendra valdymo institucija planuoja atsisakyti nustatytos skolos išieškojimo, ji turi patikrinti, ar toks atsisakymas yra teisėtas ir atitinka patikimo finansų valdymo ir proporcingumo principus. Atsisakymas išieškoti skolą turi būti pagrįstas ir pateiktas jungtiniam priežiūros komitetui ir Komisijai, kad šie jį iš anksto patvirtintų. Remiantis atitinkamais Komisijos nurodymais, išankstinio Komisijos patvirtinimo gali būti nereikalaujama.“;

               2)

               43 straipsnis iš dalies keičiamas taip:

                           a)

                           1 dalis pakeičiama taip:
                           „1.   Kiekvienos bendros veiksmų programos įgyvendinimo laikotarpis prasideda tą dieną, kai Komisija šią bendrą veiksmų programą patvirtina, ir baigiasi ne vėliau kaip praėjus 36 mėnesiams nuo galutinės ataskaitos pateikimo.“;

                           b)

                           2 dalies c punktas pakeičiamas taip:

                                       „c)

                                       bendros veiksmų programos finansinio užbaigimo etapas, įskaitant visų pagal programą sudarytų sutarčių finansinį užbaigimą, programos ex post vertinimas, galutinės ataskaitos pateikimas ir galutinis mokėjimas arba galutinis lėšų susigrąžinimas, kurį atlieka Komisija. Šis etapas baigiasi ne vėliau kaip praėjus 36 mėnesiams nuo galutinės ataskaitos pateikimo.“;

               3)

               46 straipsnis papildomas šia 3 dalimi:
               „3.   Tais atvejais, kai bendra valdymo institucija negalėjo Komisijai deklaruoti galutinių sumų dėl to, kad:

                           a)

                           projektai sustabdyti dėl teismo proceso arba sustabdomąjį poveikį turinčio administracinio skundo arba

                           b)

                              force majeure aplinkybės labai paveikė visos programos ar jos dalies įgyvendinimą,

                     43 straipsnio 1 dalyje nurodyto įgyvendinimo laikotarpio užbaigimo data netaikoma tai programos daliai, kuriai taikomos šios dalies a arba b punktai.“

         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. lapkričio 9 d.

            Komisijos vardu

            Pirmininkas

         Jean-Claude JUNCKER

      (1)  OL L 77, 2014 3 15, p. 27.

      (2)  2007 m. rugpjūčio 9 d. Komisijos reglamentas (EB) Nr. 951/2007, nustatantis tarpvalstybinio bendradarbiavimo programų, finansuojamų pagal Europos Parlamento ir Tarybos reglamentą (EB) Nr. 1638/2006, išdėstantį bendrąsias nuostatas, kurios nustato Europos kaimynystės ir partnerystės priemonę, įgyvendinimo taisykles (OL L 210, 2007 8 10, p. 10).

      (3)  2006 m. spalio 24 d. Europos Parlamento ir Tarybos reglamentas (EB) Nr. 1638/2006, išdėstantis bendrąsias nuostatas, kurios nustato Europos kaimynystės ir partnerystės priemonę (OL L 310, 2006 11 9, p. 1).

      (4)  2011 m. gegužės 5 d. Komisijos įgyvendinimo reglamentas (ES) Nr. 435/2011, iš dalies keičiantis Reglamentą (EB) Nr. 951/2007, nustatantį tarpvalstybinio bendradarbiavimo programų, finansuojamų pagal Europos Parlamento ir Tarybos reglamentą (EB) Nr. 1638/2006, įgyvendinimo taisykles (OL L 118, 2011 5 6, p. 1).

      (5)  2014 m. gruodžio 17 d. Komisijos įgyvendinimo reglamentas (ES) Nr. 1343/2014, iš dalies keičiantis Reglamentą (EB) Nr. 951/2007, nustatantį tarpvalstybinio bendradarbiavimo programų, finansuojamų pagal Europos Parlamento ir Tarybos reglamentą (EB) Nr. 1638/2006, įgyvendinimo taisykles (OL L 363, 2014 12 18, p. 75).


title: 2017 m. lapkričio 8 d. Komisijos įgyvendinimo reglamentas (ES) 2017/2005, kuriuo indinio nimbamedžio ekstraktas, gautas iš šalto spaudimo Azadirachta indica sėklų be lukštų aliejaus, kuris ekstrahuojamas superkritiniu anglies dioksidu, patvirtinamas kaip esama veiklioji medžiaga, skirta 19-o tipo biocidiniams produktams gaminti (Tekstas svarbus EEE. )

text:
9.11.2017

               LT

               Europos Sąjungos oficialusis leidinys

               L 290/14

         KOMISIJOS ĮGYVENDINIMO REGLAMENTAS (ES) 2017/2005
   2017 m. lapkričio 8 d.
   kuriuo indinio nimbamedžio ekstraktas, gautas iš šalto spaudimo Azadirachta indica sėklų be lukštų aliejaus, kuris ekstrahuojamas superkritiniu anglies dioksidu, patvirtinamas kaip esama veiklioji medžiaga, skirta 19-o tipo biocidiniams produktams gaminti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
   kadangi:

               (1)

               Komisijos deleguotajame reglamente (ES) Nr. 1062/2014 (2) pateikiamas esamų veikliųjų medžiagų, kurias reikia įvertinti, kad būtų galima patvirtinti kaip tinkamas biocidinių produktų gamybai, sąrašas. Tame sąraše yra indinio nimbamedžio ekstraktas, gautas iš šalto spaudimo Azadirachta indica sėklų be lukštų aliejaus, kuris ekstrahuojamas superkritiniu anglies dioksidu;

               (2)

               indinio nimbamedžio ekstraktas, gautas iš šalto spaudimo Azadirachta indica sėklų be lukštų aliejaus, kuris ekstrahuojamas superkritiniu anglies dioksidu, buvo įvertintas atsižvelgiant į naudojimą 19-to tipo produktams (repelentams ir masalams), apibrėžtiems Reglamento (ES) Nr. 528/2012 V priede, gaminti;

               (3)

               Vokietija buvo paskirta vertinančiąja kompetentinga institucija ir 2015 m. gruodžio 3 d. ji pateikė vertinimo ataskaitą ir rekomendacijas;

               (4)

               pagal Deleguotojo reglamento (ES) Nr. 1062/2014 7 straipsnio 2 dalį 2017 m. kovo 3 d. Biocidinių produktų komitetas, atsižvelgdamas į vertinančiosios kompetentingos institucijos išvadas, parengė Europos cheminių medžiagų agentūros nuomonę;

               (5)

               remiantis ta nuomone, galima tikėtis, kad 19-o tipo biocidiniai produktai, kurių sudėtyje yra indinio nimbamedžio ekstrakto, gauto iš šalto spaudimo Azadirachta indica sėklų be lukštų aliejaus, kuris ekstrahuojamas superkritiniu anglies dioksidu, atitinka Reglamento (ES) Nr. 528/2012 19 straipsnio 1 dalies b punkto kriterijus, jei laikomasi tam tikrų su jų naudojimu susijusių specifikacijų ir sąlygų;

               (6)

               todėl indinio nimbamedžio ekstraktą, gautą iš šalto spaudimo Azadirachta indica sėklų be lukštų aliejaus, kuris ekstrahuojamas superkritiniu anglies dioksidu, tikslinga patvirtinti kaip tinkamą 19-to tipo biocidiniams produktams gaminti, jei laikomasi tam tikrų specifikacijų ir sąlygų;

               (7)

               veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;

               (8)

               šiame reglamente nustatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Indinio nimbamedžio ekstraktas, gautas iš šalto spaudimo Azadirachta indica sėklų be lukštų aliejaus, kuris ekstrahuojamas superkritiniu anglies dioksidu, patvirtinamas kaip veiklioji medžiaga, skirta 19-to tipo biocidiniams produktams gaminti, jei laikomasi priede išdėstytų specifikacijų ir sąlygų.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. lapkričio 8 d.

            Komisijos vardu

            Pirmininkas

         Jean-Claude JUNCKER

      (1)  OL L 167, 2012 6 27, p. 1.

      (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).

      PRIEDAS

                  Bendrinis pavadinimas

                  IUPAC pavadinimas
                  Identifikavimo numeriai

                  Mažiausias veikliosios medžiagos grynumo laipsnis (1)

                  Patvirtinimo data

                  Patvirtinimo galiojimo pabaiga

                  Produkto tipas

                  Specialiosios sąlygos

                  Indinio nimbamedžio ekstraktas, gautas iš šalto spaudimo Azadirachta indica sėklų be lukštų aliejaus, kuris ekstrahuojamas superkritiniu anglies dioksidu

                  IUPAC pavadinimas:
                  Netaikoma
                  EB Nr. 283–644–7
                  CAS Nr. 84696–25–3

                  1 000  g/kg

                  2019 m. balandžio 1 d.

                  2029 m. kovo 31 d.

                  19

                  Biocidinių produktų autorizacijos liudijimai išduodami laikantis šių sąlygų:

                              1.

                              vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą;

                              2.

                              atsižvelgiant į pagal vertintas naudojimo paskirtis nustatytą riziką, produkto vertinime ypatingas dėmesys skiriamas paviršiniam vandeniui, nuosėdoms ir dirvožemiui;

                              3.

                              jei produktų liekanų gali likti maiste arba pašaruose, įvertinama, ar reikia pakeisti esamą arba nustatyti naują didžiausią leidžiamąją koncentraciją (toliau – DLK) pagal Europos Parlamento ir Tarybos reglamentą (EB) Nr. 470/2009 (2) arba Europos Parlamento ir Tarybos reglamentą (EB) Nr. 396/2005 (3), ir imamasi tinkamų rizikos mažinimo priemonių siekiant užtikrinti, kad taikoma DLK nebūtų viršyta.

         (1)  Šioje skiltyje nurodytas grynumas – tai mažiausias įvertintos veikliosios medžiagos grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji yra techniniu požiūriu lygiavertė įvertintai veikliajai medžiagai.

         (2)  2009 m. gegužės 6 d. Europos Parlamento ir Tarybos reglamentas (EB) Nr. 470/2009, nustatantis Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantis Tarybos reglamentą (EEB) Nr. 2377/90 ir iš dalies keičiantis Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (OL L 152, 2009 6 16, p. 11).

         (3)  2005 m. vasario 23 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).


title: 2017 m. spalio 27 d. Komisijos įgyvendinimo reglamentas (ES) 2017/1983 dėl tam tikrų prekių klasifikavimo Kombinuotojoje nomenklatūroje

text:
4.11.2017

                  LT

                  Europos Sąjungos oficialusis leidinys

                  L 287/1

            KOMISIJOS ĮGYVENDINIMO REGLAMENTAS (ES) 2017/1983
      2017 m. spalio 27 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
      kadangi:

                  (1)

                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                  (2)

                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                  (3)

                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                  (4)

                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                  (5)

                  šiame reglamente nustatytos priemonės atitinka Muitinės kodekso komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. spalio 27 d.

               Komisijos vardu

               Pirmininko pavedimu

            Stephen QUEST

               Generalinis direktorius

               Mokesčių ir muitų sąjungos generalinis direktoratas

         (1)  OL L 269, 2013 10 10, p. 1.

         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

         PRIEDAS

                     Prekių aprašymas

                     Klasifikavimas
                     (KN kodas)

                     Motyvai

                     (1)

                     (2)

                     (3)

                     Maždaug 125 cm pločio, 7,5 cm storio ir 2 000  cm ilgio neapdorotos plokštės pavidalo gaminys. Jis gaminamas suklijuojant eglės, pušies arba abiejų rūšių medienos faneros sluoksnius.
                     Faneros sluoksniai sudedami taip, kad visų sluoksnių medienos pluošto kryptis būtų ta pati. Kai kurie sluoksniai gali būti orientuoti skersai. Atskiri sluoksniai suklijuojami fenolformaldehidiniais klijais atliekant presavimo operaciją aukštoje temperatūroje. Plokštės kraštai ir galai padengiami vašku.
                     Gaminys gaminamas iš 2,8–3,2 mm pradinio storio, 445 kg/m3 tankio (eglės) ir 500 kg/m3 tankio (pušies) medienos faneros sluoksnių. Po presavimo (2,8 N/mm2 slėgiu) proceso atskiri suspausti galutinio produkto sluoksniai yra maždaug 2,75 mm storio, o galutinio produkto tankis paprastai yra nuo 540 kg/m3 (eglės faneros) iki 620 kg/m3 (pušies faneros).
                     Žr. paveikslą (*1).

                     4412 99 85

                     Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 4412 , 4412 99  ir 4412 99 85  atitinkančiais prekių aprašymais.
                     Gaminys laikytinas 4412  pozicijoje apibrėžta panašia sluoksniuotąja mediena (taip pat žr. Suderintos sistemos paaiškinimų 4412  pozicijos paaiškinimų trečią pastraipą).
                     Gaminys nepriskirtinas 4413  pozicijai, nes neatitinka 44 skyriaus 2 pastaboje pateiktos tankiosios medienos apibrėžties, kadangi presuojant medienos tankis padidėja tik 24 %, o gaminio paviršius išlieka minkštas – tai galima nustatyti atlikus fizinį gaminio patikrinimą.
                     Gaminys nepriskirtinas ir 4418  pozicijai, nes jis nėra atpažįstamas kaip surinktas statinių statyboje naudojamas medienos gaminys ar nesurinktos tokio gaminio dalys (taip pat žr. Suderintos sistemos paaiškinimų 4418  pozicijos paaiškinimų pirmą pastraipą). Jis yra bendrosios paskirties ir jam nebūdingi jokie objektyvūs požymiai, pagal kuriuos jis būtų atpažįstamas kaip statybinis stalių ir dailidžių gaminys iš medienos.
                     Todėl gaminys laikytinas kita panašia sluoksniuotąja mediena ir jam priskirtinas KN kodas 4412 99 85 .

            (*1)  Paveikslas pateikiamas tik dėl informacijos.


title: 2017 m. lapkričio 6 d. Komisijos įgyvendinimo reglamentas (ES) 2017/1994, kuriuo inicijuojama Įgyvendinimo reglamentų (ES) 2016/184 ir 2016/185, kuriais galutinio kompensacinio ir antidempingo muito, nustatyto importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), taikymas išplečiamas importuojamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), siunčiamiems iš Malaizijos ir Taivano ir deklaruojamiems arba nedeklaruojamiems kaip Malaizijos ir Taivano kilmės, peržiūra siekiant nustatyti, ar vieną Malaizijos eksportuojantį gamintoją galima atleisti nuo šių priemonių, ir kuriuo panaikinamas antidempingo muitas importuojamiems šio eksportuojančio gamintojo produktams bei nustatoma privaloma importuojamų šio eksportuojančio gamintojo produktų registracija

text:
7.11.2017

               LT

               Europos Sąjungos oficialusis leidinys

               L 288/30

         KOMISIJOS ĮGYVENDINIMO REGLAMENTAS (ES) 2017/1994
   2017 m. lapkričio 6 d.
   kuriuo inicijuojama Įgyvendinimo reglamentų (ES) 2016/184 ir 2016/185, kuriais galutinio kompensacinio ir antidempingo muito, nustatyto importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), taikymas išplečiamas importuojamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), siunčiamiems iš Malaizijos ir Taivano ir deklaruojamiems arba nedeklaruojamiems kaip Malaizijos ir Taivano kilmės, peržiūra siekiant nustatyti, ar vieną Malaizijos eksportuojantį gamintoją galima atleisti nuo šių priemonių, ir kuriuo panaikinamas antidempingo muitas importuojamiems šio eksportuojančio gamintojo produktams bei nustatoma privaloma importuojamų šio eksportuojančio gamintojo produktų registracija
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis antidempingo reglamentas), ypač į jo 11 straipsnio 4 dalį, 13 straipsnio 4 dalį ir 14 straipsnio 5 dalį, ir į 2016 m. birželio 8 d. Europos Parlamento ir Tarybos reglamentą (ES) 2016/1037 dėl apsaugos nuo subsidijuoto importo iš Europos Sąjungos narėmis nesančių valstybių (2) (toliau – pagrindinis antisubsidijų reglamentas), ypač į jo 23 straipsnio 6 dalį ir 24 straipsnio 5 dalį,
   informavusi valstybes nares,
   kadangi:
   1.   PRAŠYMAS

               (1)

               Europos Komisija (toliau – Komisija) pagal pagrindinio antidempingo reglamento 11 straipsnio 4 dalį ir 13 straipsnio 4 dalį ir pagal pagrindinio antisubsidijų reglamento 23 straipsnio 6 dalį gavo prašymą atleisti pareiškėją nuo antidempingo ir kompensacinių priemonių, taikomų importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), kurių taikymas išplėstas iš Malaizijos ir Taivano siunčiamiems importuojamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), deklaruojamiems arba nedeklaruojamiems kaip Malaizijos ir Taivano kilmės.

               (2)

               Prašymą 2017 m. gegužės 23 d. pateikė Malaizijos (toliau – nagrinėjamoji šalis) fotovoltinių modulių arba plokščių iš kristalinio silicio ir tam tikrų rūšių elementų, naudojamų fotovoltiniuose moduliuose arba plokštėse iš kristalinio silicio eksportuojantis gamintojas „Longi (Kuching) SDN.BHD“ (toliau – pareiškėjas).

         2.   PERŽIŪRIMASIS PRODUKTAS

               (3)

               Peržiūrimasis produktas – tai fotovoltiniai moduliai arba plokštės iš kristalinio silicio ir tam tikrų rūšių elementai, naudojami fotovoltiniuose moduliuose arba plokštėse iš kristalinio silicio (elementų storis neviršija 400 mikrometrų), siunčiami iš Malaizijos ir Taivano ir deklaruojami arba nedeklaruojami kaip Malaizijos ir Taivano kilmės, kurių KN kodai šiuo metu yra ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 ir ex 8541 40 90.

               (4)

               Šių rūšių produktai nepatenka į peržiūrimojo produkto apibrėžtį:

                           —

                           iš mažiau kaip šešių elementų sudaryti nešiojami saulės įkrovikliai, kurių paskirtis tiekti elektrą prietaisams arba įkrauti elementus;

                           —

                           fotovoltiniai produktai plona plėvele;

                           —

                           fotovoltiniai produktai iš kristalinio silicio, visam laikui įmontuoti į elektros prietaisus, kurių paskirtis nėra energijos gamyba ir kurie naudoja integruoto (-ų) fotovoltinio (-ių) elemento (-ų) iš kristalinio silicio gaminamą elektrą;

                           —

                           moduliai ar plokštės, kurių išėjimo įtampa neviršija 50 V nuolatinės srovės, o atiduodamoji galia neviršija 50 W, ir kurie skirti tik tiesiogiai naudoti kaip baterijų įkrovikliai tokios pačios įtampos ir galios sistemose.

         3.   GALIOJANČIOS PRIEMONĖS

               (5)

               Taryba reglamentais (ES) Nr. 1238/2013 (3) ir (ES) Nr. 1239/2013 (4) nustatė antidempingo ir kompensacines priemones, taikomas Kinijos Liaudies Respublikos (toliau – KLR arba Kinija) kilmės arba iš Kinijos Liaudies Respublikos siunčiamiems fotovoltiniams moduliams arba plokštėms iš kristalinio silicio ir tam tikrų rūšių elementams, naudojamiems fotovoltiniuose moduliuose iš kristalinio silicio ir jų pagrindinėms sudėtinėms dalims (t. y. elementams) (toliau – pradinės priemonės). Be to, buvo priimtas įsipareigojimo susitarimas. Įgyvendinimo reglamentais (ES) 2016/184 (5) ir 2016/185 (6) Komisija priemonių taikymą išplėtė iš Malaizijos ir Taivano siunčiamiems importuojamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) (toliau – išplėstosios priemonės), deklaruojamiems arba nedeklaruojamiems kaip Malaizijos ir Taivano kilmės, išskyrus importuojamus produktus, kuriuos pagamino tam tikros konkrečiai nurodytos bendrovės.

               (6)

               Komisija, atlikusi priemonių galiojimo termino peržiūrą, reglamentais (ES) 2017/366 (7) ir (ES) 2017/367 (8) išplėtė antidempingo ir kompensacinių priemonių taikymą ir nutraukė dalinės tarpinės peržiūros tyrimą, kuris buvo pradėtas tuo pačiu metu.

               (7)

               2017 m. vasario 10 d. Komisija inicijavo peržiūrą (9) dėl naujo eksportuojančio gamintojo prašymo atleisti nuo priemonių. Šis peržiūros tyrimas tebevyksta. Be to, 2017 m. kovo 3 d. Komisija inicijavo dalinę tarpinę peržiūrą (10), kurią atliekant nagrinėjama tik priemonių forma. 2017 m. rugsėjo 15 d. Komisija baigė šią peržiūrą ir galiojančius ad valorem muitus kartu su įsipareigojimais pakeitė minimalia importo kaina (MIK) (11).

         4.   PERŽIŪROS PAGRINDAS

               (8)

               Pareiškėjas teigė, kad tiriamuoju laikotarpiu, kuris buvo pasirinktas atliekant tyrimą, po kurio nustatytos išplėstosios priemonės, t. y. 2014 m. balandžio 1 d. – 2015 m. kovo 31 d., peržiūrimojo produkto į Sąjungą neeksportavo.

               (9)

               Pareiškėjas taip pat teigė nevengęs galiojančių priemonių.

               (10)

               Pareiškėjas taip pat tvirtino, kad tiriamuoju laikotarpiu, kuris buvo pasirinktas atliekant tyrimą, po kurio nustatytos išplėstosios priemonės, jis pagal neatšaukiamą susitarimą įsipareigojo į Sąjungą eksportuoti didelį produktų kiekį.

         5.   PROCEDŪRA
   5.1.   Inicijavimas

               (11)

               Išnagrinėjusi turimus įrodymus Komisija priėjo prie išvados, kad yra pakankamai įrodymų, pagrindžiančių tyrimo inicijavimą pagal pagrindinio antidempingo reglamento 11 straipsnio 4 dalį ir 13 straipsnio 4 dalį ir pagal pagrindinio antisubsidijų reglamento 23 straipsnio 6 dalį siekiant nustatyti, ar pareiškėjas gali būti atleistas nuo išplėstųjų priemonių.

               (12)

               Pagal pagrindinio antidempingo reglamento 11 straipsnio 4 dalį žinomai susijusiai Sąjungos pramonei buvo pranešta apie peržiūros prašymą ir suteikta galimybė pateikti pastabų, tačiau pastabų negauta.

               (13)

               Komisija kreips ypatingą dėmesį į pareiškėjo ryšius su bendrovėmis, kurioms taikomos galiojančios priemonės, siekdama užtikrinti, kad jie nebuvo užmegzti arba jais nebuvo naudotasi siekiant išvengti galiojančių priemonių. Komisija taip pat svarstys, ar reikia nustatyti specialias stebėsenos sąlygas, taikytinas tuo atveju, jei atlikus tyrimą būtų padaryta išvada, kad atleisti nuo priemonių galima.

         5.2.   Galiojančių antidempingo priemonių panaikinimas ir importo registracija

               (14)

               Remiantis pagrindinio antidempingo reglamento 11 straipsnio 4 dalimi, turėtų būti panaikintas galiojantis antidempingo muitas, taikomas importuojamam pareiškėjo pagamintam ir eksportuoti į Sąjungą parduodamam peržiūrimajam produktui.

               (15)

               Be to, toks importas turėtų būti registruojamas pagal pagrindinio antidempingo reglamento 14 straipsnio 5 dalį, siekiant užtikrinti, kad antidempingo muitai galėtų būti renkami nuo šio importo registracijos dienos, jeigu atlikus peržiūrą būtų padaryta išvada, kad pareiškėjas vengia priemonių. Šiuo tyrimo etapu galimų būsimų pareiškėjo įsipareigojimų sumos apskaičiuoti neįmanoma.

         5.3.   Galiojančios antisubsidijų priemonės

               (16)

               Pagrindiniame antisubsidijų reglamente teisinis galiojančių antisubsidijų priemonių panaikinimo pagrindas nenustatytas, todėl šios priemonės liks galioti. Tik tuo atveju, jeigu atlikus peržiūrą būtų padaryta išvada, kad pareiškėjas gali būti atleistas nuo priemonių, galiojančios antisubsidijų priemonės bus panaikintos priėmus reglamentą, kuriuo suteikiamas toks atleidimas.

         5.4.   Peržiūros tiriamasis laikotarpis

               (17)

               Atliekant tyrimą bus nagrinėjamas 2014 m. balandžio 1 d. – 2017 m. rugsėjo 30 d. laikotarpis (toliau – peržiūros tiriamasis laikotarpis).

         5.5.   Pareiškėjo tyrimas

   Kad gautų informaciją, kurią mano esant reikalingą tyrimui, Komisija pareiškėjui nusiųs klausimyną. Pareiškėjas užpildytą klausimyną privalo pateikti per 37 dienas nuo šio reglamento įsigaliojimo dienos, jeigu pagal pagrindinio antidempingo reglamento 6 straipsnio 2 dalį ir pagal pagrindinio antisubsidijų reglamento 11 straipsnio 2 dalį nenurodyta kitaip.
   5.6.   Kita rašytinė informacija

               (18)

               Atsižvelgiant į šio reglamento nuostatas, visos suinteresuotosios šalys raginamos reikšti savo nuomonę, teikti informaciją ir patvirtinamuosius dokumentus. Jei nenurodyta kitaip, šią informaciją ir patvirtinamuosius dokumentus Komisija turi gauti per 37 dienas nuo šio reglamento įsigaliojimo dienos.

         5.7.   Galimybė būti išklausytiems Komisijos tyrimo tarnybų

               (19)

               Visos suinteresuotosios šalys gali prašyti būti išklausytos Komisijos tyrimo tarnybų. Visi prašymai išklausyti turi būti pateikiami raštu, o juose turi būti nurodomos prašymo priežastys. Prašymus išklausyti dėl klausimų, susijusių su tyrimo inicijavimo etapu, privaloma pateikti per 15 dienų nuo šio reglamento įsigaliojimo dienos. Vėliau prašymai išklausyti teikiami laikantis konkrečių terminų, kuriuos Komisija nustato savo raštuose šalims.

         5.8.   Rašytinės informacijos teikimo, užpildytų klausimynų siuntimo ir susirašinėjimo tvarka

               (20)

               Atliekant prekybos apsaugos tyrimus Komisijai pateikta informacija neturi būti saugoma autorių teisių. Prieš pateikdamos Komisijai informaciją ir (arba) duomenis, kurių autorių teisės priklauso trečiajai šaliai, suinteresuotosios šalys turi paprašyti autorių teisių subjekto specialaus leidimo, kuriuo būtų aiškiai leidžiama: a) Komisijai naudoti informaciją ir duomenis atliekant šį prekybos apsaugos tyrimą ir b) pateikti informaciją ir (arba) duomenis šio tyrimo suinteresuotosioms šalims taip, kad jos galėtų pasinaudoti savo teise į gynybą.

               (21)

               Visa laikyti konfidencialia prašoma rašytinė informacija, įskaitant šiame reglamente prašomą informaciją, užpildytus klausimynus ir suinteresuotųjų šalių susirašinėjimą, turėtų būti ženklinama „riboto naudojimo“ grifu (12).

               (22)

               Suinteresuotosios šalys, teikiančios „riboto naudojimo“ informaciją, pagal pagrindinio antidempingo reglamento 19 straipsnio 2 dalį ir pagal pagrindinio antisubsidijų reglamento 29 straipsnio 2 dalį privalo kartu pateikti nekonfidencialią tokios informacijos santrauką, paženklintą grifu „suinteresuotosioms šalims susipažinti“. Santrauka turėtų būti pakankamai išsami, kad būtų galima tinkamai suprasti konfidencialios informacijos esmę. Jei konfidencialią informaciją teikianti suinteresuotoji šalis nepateikia reikiamos formos ir kokybės nekonfidencialios tokios informacijos santraukos, į tokią informaciją gali būti neatsižvelgta.

               (23)

               Visą informaciją ir prašymus, įskaitant nuskenuotus įgaliojimus ir sertifikatus, suinteresuotosios šalys raginamos teikti e. paštu, o ilgus atsakymus, įrašytus į nešiojamąją skaitmeninę laikmeną (CD-ROM, DVD, USB), įteikti asmeniškai arba siųsti registruotu paštu. Naudodamos e. paštą suinteresuotosios šalys sutinka su elektroninio informacijos teikimo taisyklėmis, nustatytomis dokumente „Susirašinėjimas su Europos Komisija nagrinėjant prekybos apsaugos bylas“, paskelbtame Prekybos generalinio direktorato svetainėje http://trade.ec.europa.eu/doclib/docs/2011/june/tradoc_148003.pdf.

               (24)

               Suinteresuotosios šalys turi nurodyti savo pavadinimą, adresą, telefono numerį ir galiojantį e. pašto adresą, be to, jos turėtų užtikrinti, jog nurodytas e. pašto adresas būtų oficialios darbinės dėžutės, kuri kasdien tikrinama. Kai bus pateikti kontaktiniai duomenys, Komisija bendraus su suinteresuotosiomis šalimis tik e. paštu, nebent šios aiškiai nurodytų pageidaujančios visus dokumentus iš Komisijos gauti kitomis ryšio priemonėmis arba dokumentus dėl jų pobūdžio tektų siųsti registruotu paštu. Išsamesnių taisyklių ir informacijos dėl susirašinėjimo su Komisija, įskaitant informacijos teikimo e. paštu principus, suinteresuotosios šalys gali rasti minėtose susirašinėjimo su suinteresuotosiomis šalimis gairėse.
               Komisijos adresas susirašinėjimui:

                           European Commission

                           Directorate-General for Trade

                           Directorate H

                           Office: CHAR 04/039

                           1040 Brussels

                           BELGIUM

                           E. paštas: TRADE-R677-EXEMPTION-SOLAR@ec.europa.eu

         6.   NEBENDRADARBIAVIMAS

               (25)

               Tais atvejais, kai suinteresuotoji šalis atsisako leisti susipažinti su būtina informacija, jos nepateikia per nustatytą terminą arba akivaizdžiai trukdo tyrimui, pagal pagrindinio antidempingo reglamento 18 straipsnį ir pagal pagrindinio antisubsidijų reglamento 28 straipsnį išvados (teigiamos arba neigiamos) gali būti daromos remiantis turimais faktais.

               (26)

               Nustačius, kad suinteresuotoji šalis pateikė melagingą ar klaidinančią informaciją, į ją gali būti neatsižvelgiama ir remiamasi turimais faktais.

               (27)

               Jei suinteresuotoji šalis nebendradarbiauja arba bendradarbiauja tik iš dalies ir todėl išvados grindžiamos turimais faktais pagal pagrindinio antidempingo reglamento 18 straipsnį ir pagrindinio antisubsidijų reglamento 28 straipsnį, rezultatas gali būti mažiau palankus suinteresuotajai šaliai nei tuo atveju, jei ji būtų bendradarbiavusi.

               (28)

               Atsakymo pateikimas ne kompiuterine forma nebus laikomas nebendradarbiavimu, jeigu suinteresuotoji šalis įrodys, kad atsakymo pateikimas reikalaujamu būdu sudarytų pernelyg didelių sunkumų ar nepagrįstų papildomų išlaidų. Suinteresuotoji šalis turėtų nedelsdama susisiekti su Komisija.

         7.   BYLAS NAGRINĖJANTIS PAREIGŪNAS

               (29)

               Suinteresuotosios šalys gali prašyti, kad nagrinėjant bylą dalyvautų prekybos bylas nagrinėjantis pareigūnas. Bylas nagrinėjantis pareigūnas atlieka suinteresuotųjų šalių ir Komisijos tyrimo tarnybų tarpininko funkciją. Bylas nagrinėjantis pareigūnas tikrina prašymus susipažinti su byla, ginčus dėl dokumentų konfidencialumo, prašymus pratęsti terminą ir trečiųjų šalių prašymus būti išklausytoms. Bylas nagrinėjantis pareigūnas gali surengti atskiros suinteresuotosios šalies klausymą ir veikti kaip tarpininkas, kad būtų visapusiškai užtikrintos suinteresuotųjų šalių teisės į gynybą. Bylas nagrinėjantis pareigūnas taip pat suteiks galimybę rengti klausymą, kuriame šalys galėtų pareikšti skirtingą požiūrį ir pateikti paneigiančių argumentų.

               (30)

               Prašymai išklausyti dalyvaujant bylas nagrinėjančiam pareigūnui turėtų būti teikiami raštu, o juose nurodomos prašymo priežastys. Prašymus išklausyti dėl klausimų, susijusių su pradiniu tyrimo etapu, privaloma pateikti per 15 dienų nuo šio reglamento įsigaliojimo dienos. Vėliau prašymai išklausyti turi būti teikiami laikantis konkrečių terminų, kuriuos Komisija nustato savo raštuose šalims.

               (31)

               Daugiau informacijos ir kontaktinius duomenis suinteresuotosios šalys gali rasti bylas nagrinėjančio pareigūno tinklalapiuose Prekybos GD svetainėje http://ec.europa.eu/trade/trade-policy-and-you/contacts/hearing-officer/.

         8.   TYRIMO TVARKARAŠTIS

               (32)

               Laikantis pagrindinio antidempingo reglamento 11 straipsnio 5 dalies ir pagrindinio antisubsidijų reglamento 22 straipsnio 1 dalies, tyrimas bus baigtas per devynis mėnesius nuo šio reglamento įsigaliojimo dienos.

         9.   ASMENS DUOMENŲ TVARKYMAS

               (33)

               Visi per šį tyrimą surinkti asmens duomenys bus naudojami laikantis Europos Parlamento ir Tarybos reglamento (EB) Nr. 45/2001 (13).

         PRIĖMĖ ŠĮ REGLAMENTĄ:
   1 straipsnis
   Inicijuojama Įgyvendinimo reglamento (ES) 2016/184 ir Komisijos įgyvendinimo reglamento (ES) 2016/185 peržiūra pagal Reglamento (ES) 2016/1036 11 straipsnio 4 dalį ir 13 straipsnio 4 dalį ir pagal Reglamento (ES) 2016/1037 23 straipsnio 6 dalį siekiant nustatyti, ar importuojamiems fotovoltiniams moduliams arba plokštėms iš kristalinio silicio ir tam tikrų rūšių elementams, naudojamiems fotovoltiniuose moduliuose arba plokštėse iš kristalinio silicio (elementų storis neviršija 400 mikrometrų), siunčiamiems iš Malaizijos ir Taivano ir deklaruojamiems arba nedeklaruojamiems kaip Malaizijos ir Taivano kilmės, kurių KN kodai šiuo metu yra ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 ir ex 8541 40 90 (TARIC kodai: 8501310082, 8501310083, 8501320042, 8501320043, 8501330062, 8501330063, 8501340042, 8501340043, 8501612042, 8501612043, 8501618042, 8501618043, 8501620062, 8501620063, 8501630042, 8501630043, 8501640042, 8501640043, 8541409022, 8541409023, 8541409032, 8541409033), kuriuos pagamino „Longi (Kuching) SDN.BHD“ (papildomas TARIC kodas C309), turėtų būti taikomos antidempingo ir antisubsidijų priemonės, nustatytos Įgyvendinimo reglamentu (ES) 2016/185 ir Įgyvendinimo reglamentu (ES) 2016/184.
   2 straipsnis
   Įgyvendinimo reglamentu (ES) 2016/185 nustatytas antidempingo muitas šio reglamento 1 straipsnyje nurodytiems importuojamiems produktams panaikinamas.
   3 straipsnis
   Muitinės imasi reikiamų veiksmų, kad šio reglamento 1 straipsnyje nurodyti į Sąjungą importuojami produktai būtų registruojami pagal Reglamento (ES) 2016/1036 14 straipsnio 5 dalį.
   Registracija baigiama po devynių mėnesių nuo šio reglamento įsigaliojimo dienos.
   4 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. lapkričio 6 d.

            Komisijos vardu

            Pirmininkas

         Jean-Claude JUNCKER

      (1)  OL L 176, 2016 6 30, p. 21.

      (2)  OL L 176, 2016 6 30, p. 55.

      (3)  OL L 325, 2013 12 5, p. 1.

      (4)  OL L 325, 2013 12 5, p. 66.

      (5)  OL L 37, 2016 2 12, p. 56.

      (6)  OL L 37, 2016 2 12, p. 76.

      (7)  OL L 56, 2017 3 3, p. 1.

      (8)  OL L 56, 2017 3 3, p. 131.

      (9)  OL L 36, 2017 2 11, p. 47.

      (10)  OL C 67, 2017 3 3, p. 16.

      (11)  OL L 238, 2017 9 16, p. 22.

      (12)  „Riboto naudojimo“ dokumentas yra konfidencialus dokumentas pagal Tarybos reglamento (EB) Nr. 1225/2009 (OL L 343, 2009 12 22, p. 51) 19 straipsnį ir PPO susitarimo dėl GATT 1994 VI straipsnio įgyvendinimo (Antidempingo susitarimo) 6 straipsnį. Toks dokumentas taip pat saugomas pagal Europos Parlamento ir Tarybos reglamento (EB) Nr. 1049/2001 (OL L 145, 2001 5 31, p. 43) 4 straipsnį.

      (13)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).


title: 2017 m. lapkričio 10 d. Komisijos įgyvendinimo reglamentas (ES) 2017/2057, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, paprastoji kraujažolė (Achillea millefolium L.) nepatvirtinama kaip pagrindinė medžiaga (Tekstas svarbus EEE. )

text:
11.11.2017

               LT

               Europos Sąjungos oficialusis leidinys

               L 294/27

         KOMISIJOS ĮGYVENDINIMO REGLAMENTAS (ES) 2017/2057
   2017 m. lapkričio 10 d.
   kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, paprastoji kraujažolė (Achillea millefolium L.) nepatvirtinama kaip pagrindinė medžiaga
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 23 straipsnio 5 dalį kartu su 13 straipsnio 2 dalimi,
   kadangi:

               (1)

               remiantis Reglamento (EB) Nr. 1107/2009 23 straipsnio 3 dalimi, 2015 m. liepos 10 d. Komisija gavo „Institute Technique de l'Agriculture Biologique (ITAB)“ paraišką paprastąją kraujažolę (Millefolii herba) patvirtinti kaip pagrindinę medžiagą. Kartu su paraiška pateikta informacija, reikalaujama pagal Reglamento (EB) Nr. 1107/2009 23 straipsnio 3 dalies antrą pastraipą;

               (2)

               Komisija paprašė Europos maisto saugos tarnybos (toliau – Tarnyba) suteikti mokslinę pagalbą. 2016 m. rugsėjo 29 d. Tarnyba pateikė Komisijai techninę ataskaitą dėl susijusios medžiagos (2). 2017 m. sausio 24 d. Komisija pristatė peržiūros ataskaitą (3) ir šio reglamento dėl paprastosios kraujažolės (Millefolii herba) nepatvirtinimo projektą Augalų, gyvūnų, maisto ir pašarų nuolatiniam komitetui ir parengė galutines jų redakcijas to komiteto 2017 m. spalio 6 d. posėdžiui;

               (3)

               per Tarnybos surengtas konsultacijas pareiškėjas iš dalies pakeitė pagrindinės medžiagos pavadinimą į Achillea millefolium L.;

               (4)

               pareiškėjo pateikti dokumentai nerodo, kad paprastoji kraujažolė (Achillea millefolium L.) atitinka maisto produktų, kaip apibrėžta Europos Parlamento ir Tarybos reglamento (EB) Nr. 178/2002 (4) 2 straipsnyje, kriterijus;

               (5)

               Tarnybos techninėje ataskaitoje buvo nustatytos konkrečios problemos, susijusios su užpilo ir sudedamųjų dalių alfa- ir beta-tujono, kamparo and 1,8-cineolo poveikiu, visų pirma medžiagą naudojant kaip pesticidą. Nustatyta problemų, susijusių su galimu neigiamu poveikiu nėščioms moterims ir spermos parametrams, taip pat su endokrininės sistemos ardymo potencialu. Todėl rizikos operatoriams, darbuotojams, pašaliniams asmenims, vartotojams ir netiksliniams organizmams vertinimas negalėjo būti užbaigtas;

               (6)

               Komisija paragino pareiškėją pateikti pastabų dėl Tarnybos techninės ataskaitos ir dėl peržiūros ataskaitos projekto. Pareiškėjas pateikė pastabas ir jos buvo atidžiai išnagrinėtos;

               (7)

               vis dėlto, nepaisant pareiškėjo argumentų, su medžiaga susijusių problemų išspręsti nepavyko;

               (8)

               todėl, kaip nustatyta Komisijos peržiūros ataskaitoje, nebuvo įrodyta, kad Reglamento (EB) Nr. 1107/2009 23 straipsnyje nustatyti reikalavimai įvykdyti. Dėl to tikslinga nepatvirtinti paprastąją kraujažolę (Achillea millefolium L.) kaip pagrindinę medžiagą;

               (9)

               šiuo reglamentu nepanaikinama galimybė pagal Reglamento (EB) Nr. 1107/2009 23 straipsnio 3 dalį pateikti dar vieną paraišką patvirtinti paprastąją kraujažolę (Achillea millefolium L.) kaip pagrindinę medžiagą;

               (10)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Medžiaga paprastoji kraujažolė (Achillea millefolium L.) nepatvirtinama kaip pagrindinė medžiaga.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. lapkričio 10 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  Technical report on the outcome of the consultation with Member States and EFSA on the basic substance application for Millefolii herba – Yarrow infusion for use in plant protection as fungicide and insecticide on various crops and to prevent freezing. EFSA supporting publication 2016:EN-1093.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

      (4)  2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, 2002 2 1, p. 1).